***The Burning Times*** é un documental canadense de 1990, que presenta un relato feminista dos xuízos de bruxería na Europa moderna. Foi dirixido por Donna Read e escrita por Erna Buffie, e conta con entrevistas a notables feministas e neopagáns, como Starhawk, Margot Adler e Matthew Fox. *The Burning Times* é a segunda película da serie *Women and Spirituality* do National Film Board of Canada, despois de *Goddess Remembered* (1989) e anterior a *Full Circle* (1993).

O tema musical de apertura e peche, composto por Loreena McKennitt, foi lanzado como a canción titulada "Tango to Evora" no seu álbum *The Visit* de 1991.

Crítica
-------

### Número de mulleres asasinadas

Na película, Thea Jensen chama a este período da historia "Holocausto das mulleres". Ela sinala que se descoñece o número total de vítimas, pero que o alto número que se adoita dar é de nove millóns de mortes, nun período de 300 ou máis anos. Se non, as estimacións "altas" académicas oscilan en torno a 100.000, con estimacións en torno a 60.000 máis comúns. A cifra de nove millóns, segundo os estudos modernos, orixínase cun artigo de 1784 de Gottfried Christian Voigt, no que estima a cifra de 9.442.994 execucións entre os anos 600 e 1700 d. C. -un período de 1.100 anos- sen que se apoie ningunha evidencia.

### Críticas á Igrexa Católica

Segundo William Donohue e Robert Eady da Catholic Civil Rights League, a película é inexacta noutros aspectos, *por exemplo*, colocando a Tréveris en Francia en lugar de Alemaña, e datando alí unha cruz de pedra que se rexistra que foi erixida nunha data entre 958 e 1132 sen máis explicacións. A cruz móstrase como un "símbolo dun novo culto relixioso que se extendía por Europa", a pesar da presenza cristiá desde 286 Eady, membro da Liga no Canadá, citou a película nunha queixa ante os reguladores de radiodifusión, mencionando en particular a ofensa na cita da película: *"levou á Igrexa douscentos anos de terror e morte para transformar a imaxe do paganismo en culto ao diaño e a cultura popular en herexía"*. Eady describe o documental como propaganda destinada a representar á Igrexa cristiá como *"unha institución malvada, patriarcal e misóxina "*. Jack Kapica engade: *"As mulleres teñen verdadeiras queixas coa Igrexa.* *'The Burning Times', con todo, non vai axudar á súa causa".*

Notas
-----

1. 1 2 3 4 5 6  "Review of "The Burning Times" by Jack Kapicka". *www.debunker.com*. Consultado o 2023-08-13.
2. ↑  Véxase caza de bruxas: Brian Levac en *The Witch Hunt in Early Modern Europe* estima 60,000 mortes, Anne Lewellyn Barstow en *Witch Craze* 100,000 e Ronald Hutton nun ensaio aínda sen publicar, *"Counting the Witch Hunt"* estimate 40,000 execucións.
3. ↑  "Berlinische Monatsschrift. v.3.". *HathiTrust* (en inglés). Consultado o 2023-08-13.
4. ↑  Adler afirmou desde entón que a cifra é insostible: *"Agora sabemos que a maioría das persecucións de bruxas ocorreron durante un período de 100 anos, entre 1550 e 1650, e o número total de aforcados ou queimados probablemente non superou os 40.000". continúa "... non serve para perpetuar o erro de cálculo; é hora de deixar para sempre os números esaxerados".*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***The Burning Times*** |

### Outros artigos

* Bruxo
* Bruxaría
* Hexenkartothek
* *Malleus Maleficarum*
* Meiga
* Peinliche Befragung

### Ligazóns externas

* *The Burning Times* no National Film Board of Canada (require Adobe Flash )

* *The Burning Times* no YouTube
* 

* *The Burning Times* na IMDb *(en inglés)*.

|  |  |
| --- | --- |
| Control de autoridades | 
* Wd: Q7720688
* Allmovie: v184264
* IMDb: tt0225233
* LUMIERE: 184335
* Rotten Tomatoes: the-burning-times
* TMDb: 37090

 |